Read and Write application parameters in XML - CodeProject 11,099,520 members (85,342 online)
Last Visit: 31-Dec-99 19:00 Last Update: 18-Dec-14 19:57Refresh1 Terms of trade - Astrodienst Guest user u1360839436
29-Jun-2016, 09:32 UT/GMT Kook's Custom Headers Stainless Steel Headers; 1 5/8 in. x 2 1/2 in. Long Tube; Must Be Used w/Kooks X-Pipe/H-Pipe/Y-Pipe; FORD F-150
Part #: 13502000
Notes: Stainless Steel Headers 1 5/8 in. x 2 1/2 in. Long Tube Must Be Used w/Kooks X-Pipe/H-Pipe/Y-Pipe Suikerbonen geel glossy 1 kg. box | Vanparys Confiserie International
Product nr.: 01025GA01
Product number: 01025GA01 Eskom kan Cyril mos g’n skok? | Netwerk24
Deur Dawie 14 Desember 2019 00:00
In Februarie vanjaar was hy mos ook geskok. So, die vraag ontstaan of hy steeds geskok of wéér geskok is. In die afwesigheid van elektrisiteit sal hy seker verstaan as mense skepties is oor hoe geskok hy nou eintlik kan wees.
Maar hoe lui die gesegde wat al aan Abraham Lincoln toegeskryf is? “You can fool all of the people some of the ­time, and you can fool some of the ­people all of the time, but you can’t fool all the people all the time.”
In die eerste plek het Ramaphosa reeds in 2014 as adjunkpresident in bevel gestaan van die sogenaamde “strydkamer”, wat ’n ommekeer moes bewerkstellig by Eskom. Dié strydkamer het bestaan uit die departemente van energie, openbare ondernemings, die tesourie, samewerkende regering en tradisionele sake, ekonomiese ontwikkeling, water en sanitasie, asook uit Eskom en verskeie tegniese raadgewers.
Met al dié instellings onder hom, sou Dawie reken, was niemand beter geplaas om presies te weet wat by Eskom aan die gebeur is nie.
Ja, Ramaphosa moes inderdaad ook die kanarie gewees het wat eerste die gifgasse van die staatskapingsmyn by Eskom moes bespeur. En nou hoor ons hy is al weer geskok oor die stand van sake. Te dik vir ’n daalder.
Die wáre stand van sake is dat Ramaphosa geweet het van die verrotting by Eskom, maar in die ANC nog nie genoeg van ’n politieke vastrapplek gehad het om die Zuptas hotagter te gee nie.
Suid-Afrikaners se common sense loop nie op elektrisiteit nie.
Ja, hy het in dié opsig ’n gifbeker van Jacob Zuma ontvang en almal het dit geweet, Ramaphosa inkluis.
Maar dié verskoning geld tog nie meer nie, of hoe? Hý is mos nou die president. Dis sý werk om te weet en reg te maak waar dit verkeerd gaan.
Hy moet ook ophou wegskram van verantwoordelikheid deur Suid-Afrikaners om verskoning te vra oor wat hulle met die jongste vlaag beurtkrag “oorgekom het” (befallen them). Dis mos nou nie asof beurtkrag uit die bloute hier opgedaag het as ’n soort natuurramp of 11de Bybelse plaag nie.
Die ANC-regering het oor baie jare heen sélf dié krisis veroorsaak deur ’n kombinasie van die onbesonne toepas van regstellende aksie, gebrekkige beplanning, hopelose instandhouding, wydverspreide korrupsie en staatska­ping. Ramaphosa móét dit erken, en dan eerder die mense om verskoning vra dat die ANC hulle “oorgekom” het.
Ofskoon Dawie geen twyfel het aan die erns waarmee Ramaphosa die krisis bejeën nie, moet hy werklik nie Suid-Afrikaners se intelligensie met dié soort woordspeletjies onderskat nie.
Intussen wag die nasie nou met ingehoue asem dat daar inhegtenisnemings volg noudat die president “sabotasie” voorgehou het as oorsaak van die vlaag beurtkrag waarin ons vir die eerste keer ooit fase 6 bereik het. Dis nou bo en behalwe die “nat steenkool”.
In 2006 het Alec Erwin, indertyd minister van openbare ondernemings, mos ook beweer probleme by Koeberg is aan sabotasie te wyte.
“Daar sal opgetree word. Enige inmenging in enige elektrisiteitsinstelling is ’n baie ernstige misdaad – dit is sabotasie,” was Erwin se uitdruklike woorde. Ons wag nou nog vir die skuldige om in hegtenis geneem te word, maar indien dit wel sabotasie was, het Eskom kennelik nie veel gedoen om hul veiligheidsmaatreëls op te skerp nie.
Dawie het wel simpatie vir Ramaphosa, want diegene wat sê hy doen niks, het gewoon nie ’n idee van watter groot gemors hy by sy voorganger geërf het nie. Maar asseblief, mnr. Ramaphosa, los maar die verontskuldigings.
Meer oor: Beurtkrag | Cyril Ramaphosa | Dawie | Elektrisiteit | Eskom | Uit My Politieke Pen